da en en da en da da da da da da da da da da da da en da da da da da da es da da da da da da da da en
Skønne steder i Danmark - kulturremisen.dk
De bedste steder at besøge
Grænseegnen er et besøg værd
Besøg en af Danmarks nationalparker
Danmarks 15 smukkeste naturområder
Oversete ferie destinationer i Danmark
Roadtrip i Danmark – disse steder er et besøg værd
Campingferie i skønne Danmark
København – Danmarks eventyrlige hovedstad
Sæt kunsten i relief med en flot ramme
Danmark rundt på en forlænget weekend
Skønne steder i Danmark
Danmark er fyldt med skønne pletter, som er en rejse værd. For mange er det naturen, der trækker, og for andre er det byernes summende liv, som kaster sine fangarme mod os.
Er man til natur, er der mange dejlige steder at besøge i Danmark. Vi vil fremhæve Mols, som i dag er blevet en del af de naturparker, der er stiftet inden for de seneste årtier – og det er med god grund. Mols og ikke mindst landskabet Mols Bjerge er et eldorado for naturelskere. Her kan man vandre, cykle og køre i bil i den markante natur, der veksler mellem det yndefulde og det voldsomme.
Store dele af Mols Bjerge er i dag udlagt som ren natur, hvor kun græssende kvæg og får sørger for at holde vegetationen nede, så det hele ikke gror til i pilekrat og gyvel. Her kan man en sommerdag for alvor mærke, hvordan området er givet tilbage til naturen på naturens egne præmisser. Solen bager over græsbakkerne og de snoede grusveje, som er ideelle til en vandretur. Måske vil man hellere cykle – men vigtigt er det, at man bevæger sig i det fri, så man kan nyde duften af vegetationen. Man kan næsten føle sig som på en tur i Sydeuropa med krydderurternes duft i luften.
På den yderste ende, Sletterhage, kan man nyde synet af færger og fragtskibe, der følger sejlruten fra Aarhus til Sjælland. Den går helt inde under land, så står man på stranden ved Sletterhage Fyr, føler man, at man næsten kan trykke skibskaptajnen i hånden, så tæt går skibene ind mod land. Det skyldes, at terrænet falder næsten lodret ned, så havet bliver meget dybt ganske hurtigt.
På Mols har man også mulighed for at besøge den idylliske by Ebeltoft, hvor centrum er præget af hyggelige bindingsværkshuse og krogede gader. Her ligger også fregatten Jylland – jo der er nok at se på Mols.
Copyright © 2022 · Lifestyle Pro on Genesis Framework · WordPress · Log in